
Z A P I S N I K
31. sjednice Vijeća Mjesnog odbora „Ban Keglević“
14. prosinca 2023.
 u prostoru MS Ban Keglević, Bleiweisova 24 
s početkom 19:00 sati

NAZOČNI ČLANOVI VIJEĆA:

Kristina Cencelj, Mirjan Saračević, Luka Saračević, Ivan Nakić, Tomislav Uršić i Vesna Žulj

NENAZOČNI ČLANOVI VIJEĆA:
Milena Kramer

Predsjedava Tomislav Uršić, predsjednik Vijeća.

Zapisnik vodi Tomislav Uršić.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.
Predsjednik stavlja zapisnik na glasovanje.
Ivan Nakić iznosi primjedbe na  zapisnik.
Vijeće jednoglasno prihvaća tekst Zapisnika 30.  sjednice  sa sljedećim izmjenama;  pod točkom 6, stavak 1. zaključka, treba pisati: 

Vijeće Mjesnog odbora „Ban Keglević“ sukladno članku 23. Poslovnika o radu, traži od Odjela za graditeljstvo Gradskog ureda za obnovu, izgradnju, prostorno uređenje, graditeljstvo, komunalne poslove i promet da preispita usklađenost projekta izgradnje biciklističke staze sa zakonom o gradnji, te usklađenost projekta sa točkom 6.1.2 GUP-a.

Predsjednik predlaže dopunu dnevnog reda točkom 5. Revizija prioriteta komunalnih akcija za 2024.
Predsjednik stavlja  dnevni red sa dopunom na glasovanje.
Vijeće jednoglasno donosi

           DNEVNI RED

1.  Financijski plan Mjesnog odbora „Ban Keglević“za 2024.
2.  Plan malih komunalnih akcija Mjesnog odbora „Ban Keglević“za 2024. 
3.  Ulica grada Mainza, prijedlog sadnje drvoreda 

4.  Zahtjev za povremenim korištenjem prostora mjesne samouprave „MO Ban   Keglević“ 

· Tri bambusa-Centar za Qigong i harmoniju

5.  Revizija Prioriteta komunalnih akcija VMO „Ban Keglević“ za  Plan komunalnih aktivnost GČ Črnomerec  za  2024. 
6. Informacije, pitanja i prijedlozi
Ad 1.  Financijski plan Mjesnog odbora „Ban Keglević“ za 2024.
Predsjednik usmeno informira nazočne o predmetu rasprave i odlučivanja.

U raspravi sudjeluju svi.
Vijeće jednoglasno  donosi

FINANCIJSKI PLAN

Mjesnog Odbora ''Ban Keglević''
za 2024.

Članak 1.

Financijski plan Mjesnog odbora ''Ban Keglević'' za 2024. (dalje u tekstu: Plan) sastoji se od:

PRIHODA:








35.950,00 €
RASHODA:








35.950,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	35.950,00

	6711
	PRIHODI ZA FINANCIRANJE RASHODA POSLOVANJA
	35.950,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	35.950,00

	Izvor 1.1. OPĆI PRIHODI I PRIMICI
	15.950,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	20.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	20.000,00


Ad 2. Plan malih komunalnih akcija Mjesnog odbora „Ban Keglević“za 2024.
Predsjednik usmeno informira nazočne o predmetu rasprave i odlučivanja.

U raspravi sudjeluju svi.
Vijeće jednoglasno  donosi

  Plan malih komunalnih akcija

Mjesnog odbora ''Ban Keglević'' za 2024. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Ban Keglević'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 20.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.


5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Črnomerec u 2024.

Vijeće daje prijedlog asfalterskog programa za 2024. godinu.

Z A K LJ U Č A K

o prijedlogu utroška sredstva asfalterskog programa iz 

Plana malih komunalnih akcija MO „Ban Keglević“ za 2024. 

1. Vijeće Mjesnog odbora „Ban Keglević“ predlaže asfalterski program Plana malih komunalnih akcija za 2024.;
a) Pločnik na jugozapadnom dijelu raskrižja Ilice i Republike Austrije, ispred kioska 
(od  elektronske reklame HTa do tramvajske stanice)
b) Istočna staza uz igralište Metalac (Trg Francuske Republike) 

c) Južna staza uz igralište Metalac 

d) Središnji dio platoa Keglića (sjeverno od Metalca) 

2. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 3.  Ulica grada Mainza, prijedlog sadnje drvoreda
Predsjednik usmeno informira nazočne o predmetu rasprave i odlučivanja.

U raspravi sudjeluju svi.
Vijeće jednoglasno  donosi
ZAKLJUČAK

o prijedlogu sadnje drvoreda u Ulici grada Mainza

1. Vijeće Mjesnog odbora „Ban Keglević“ traži sadnju drvoreda, a ako se ne može realizirati zbog podzemnih vodova, predlaže sadnju grmlja na postojeći zeleni pojas.

2. Ovaj zaključak se dostavlja Vijeću Gradske četvrti Črnomerec.
Ad 4. Zahtjev za povremenim korištenjem prostora mjesne samouprave „MO Ban   Keglević“ - Tri bambusa-Centar za Qigong i harmoniju

 Predsjednik usmeno informira nazočne o predmetu rasprave i odlučivanja.

U raspravi sudjeluju svi.
Vijeće jednoglasno  donosi

Z A K L J U Č A K

o povremenom  korištenju prostora mjesne samouprave

1. Udruzi Tri Bambusa – Centar za Qigong i harmoniju odobrava se povremeno korištenje prostora u objektu koji koristi Mjesni odbor  „Ban Keglević“, Bleiweisova 24, u terminu petkom od 17:30 do 19:00 sati.

 
2.  Prostor  iz točke 1. ovog zaključka, koristiti će Tri Bambusa – Centar za Qigong i harmoniju

3. Tri Bambusa – Centar za Qigong i harmoniju se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštiti i promet izdati će odobrenje o korištenju.     

Ad 5.  Revizija Prioriteta malih komunalnih akcija VMO „Ban Keglević“ za 2024.
Predsjednik usmeno informira nazočne o predmetu rasprave i odlučivanja.

U raspravi sudjeluju svi.
Vijeće jednoglasno  donosi

ZAKLJUČAK 

o reviziji Prioriteta komunalnih akcija 

VMO „Ban Keglević“ za  Plan komunalnih aktivnosti GČ Črnomerec za 2024.

1. Vijeće Mjesnog odbora „Ban Keglević“ traži reviziju prijedloga Prioriteta komunalnih akcija za Plan komunalnih aktivnosti Gradske četvrti Črnomerec za 2024.;
a) Dječji park na Trgu F. Republike – rekonstrukcija, zamjena dotrajalih sprava, promjena podloge, obnova zelenila

b) Uređenje zelenih kazeta pod drvoredima u Slovenskoj, Grada Mainza, Reljkovićevoj i Bleiweisovoj

c) Obnova potrganih prometnih stupića: Ilica sjeverna strana od Republike Austrije do Zagrebačke banke; Ilica južna strana od Republike Austrije do Grahorove; Reljkovićeva ispred općine; Grada Mainza oko Metalca; raskrižja Ilice sa Reljkovićevom i Slovenskom; raskrižja Grada Mainza sa Slovenskom, Čanićevom, Trgom Francuske Republike i Reljkovićevom

d) Obnova Trga F. Tuđmana – zelenilo, obnova travnjaka, povrat staza koje su značajno proširene dodatnim nasipavanjem nakon devastacije prošlogodišnjim događajima u prvobitno stanje

e) Ceste i ulice – asfaltiranje pločnik na jugozapadnom dijelu raskrižja Ilice i    
       Republike Austrije, ispred kioska, asfaltiranje istočne i južne staze uz igralište   

       Metalac (Trg Francuske Republike), asfaltiranje središnjeg dijela platoa    

       Keglića (sjeverno od Metalca) 
f) Postavljanje javne rasvjete uz istočnu stranu parkirališta kod Općine na Reljkovićevoj

g) Ozelenjivanje sjeveroistočnog ulaza na Trg F. Tuđmana – trenutačno je tamo građevinski otpad, privremeni WC i parkiralište za vozila koja rade na rekonstrukciji obližnjih zgrada

2. Ovaj zaključak se dostavlja Vijeću Gradske četvrti Črnomerec.
Ad 6.  Informacije, pitanja i prijedlozi
Članovi vijeća traže objašnjenje zašto  se u Planu malih komunalnih akcija MO „Ban Keglević“ za 2024. ne nalaze  sredstva za  komunalnu djelatnost održavanja javnih zelenih površina, nositelja provedbe Podružnica Zrinjevac.

Obzirom da se nitko ne javlja za riječ predsjednik zatvara sjednicu.

Dovršeno u 20:10 sati.
KLASA: 024-08/23-003/2407

URBROJ: 251-13-11-3/006-23-2

Zagreb, 14. prosinca  2023.







      


      Predsjednik










Vijeća Mjesnog odbora







        


     Ban Keglević








                Tomislav Uršić v. r.
Glasovanje na 31. sjednici;
	
	
	
	
	
	

	Član Vijeća
	Točka 1.
	Točka 2. 
	Točka 3.
	Točka 4. 
	Točka 5.

	    NIJE PRISUTAN= prekrižiti ime
	
	
	
	


